એર ચીફ માર્શલ અરુપ રહાએ ગત ૧૭ મેના રોજ ૩૦ મિનિટ સુધી તેજસનું ટ્રેનર વર્ઝન ઉડાડ્યું હતું. તેજસ એક્ટિવ ઇલેક્ટ્રોનિકલી સ્કેન્ડ એરે રડાર અને એડ્વાન્સ્ડ ઇલેક્ટ્રોનિક વોર ફેર ઇડબ્લ્યુ ફેસિલિટીથી સજ્જ છે. તેથી તેજસ આગામી દિવસોમાં વાયુસેનાની તાકાતમાં અનેકગણો વધારો કરશે. સ્વદેશી યુદ્ધવિમાન બનાવવાનો વિચાર ૧૯૭૦ના દાયકામાં આવ્યો હતો. ૧૯૮૫માં વાયુસેનાઅે આવાં વિમાનોની તેની અપેક્ષાની યાદી સોંપી દીધી હતી ત્યારે લાગતું હતું કે આ વિમાન ૧૯૯૪ સુધીમાં તૈયાર થઈ જશે અને ધીમે ધીમે જૂના મિગ વિમાન-૨૧ યુદ્ધવિમાનનું સ્થાન લેશે, પરંતુ પહેલું તેજસ વિમાન ૨૦૦૧માં ઉડાન ભરી શક્યું હતું. વાયુસેનાની જરૂ‌િરયાત મુજબ તેને ઢાળવામાં વધુ દોઢ દાયકો લાગી ગયો. છેવટે તાજેતરમાં આવાં બે વિમાન ભારતીય વાયુસેનાને સોંપી દેવામાં આવ્યાં છે.